الدرر السنیہ (ویب سائٹ)

موقع الدرر السنیہ ایک اسلامی ویب گاہ ہے جو اسلامی علمی موسوعات (انسائیکلوپیڈیاز) کی نشر و اشاعت میں تخصص رکھتی ہے۔ یہ مؤسسہ الدرر السنيہ کے تحت کام کرتی ہے، جو ایک علمی، دعوی، میڈیا اور وقفی ادارہ ہے۔ اس کا مقصد اہل سنت والجماعت کے منہج پر ایک علمی مرجع فراہم کرنا ہے اور عربی و عالمی سطح پر معیاری دینی مواد مہیا کرنا ہے۔

اس کے لیے یہ ادارہ رسول اکرم محمد ﷺ کے علمی ورثے کے جامع تصور پر مبنی سب سے بڑی، مکمل اور مرتب الیکٹرانک ڈیٹا بیس تیار کرنے میں مصروف ہے۔
 الدرر السنیہ کی موسوعات 
 1. موسوعۃ التفسیر
یہ قرآنِ کریم کے تفسیری مواد پر مشتمل ایک ہمہ گیر موسوعہ ہے۔ اس میں 124 مراجع شامل ہیں۔ اس موسوعے کی تیاری مؤسسہ الدرر السنیہ کے علمی شعبے کے ممتاز طلبہ نے کی ہے اور اس کی نگرانی شیخ علوی بن عبد القادر السقاف نے کی۔
اس کی علمی منهج کی توثیق اور مجموعی نظرِ ثانی تین ممتاز اساتذہ تفسیر نے کی:
ڈاکٹر خالد بن عثمان سبت ،
ڈاکٹر أحمد بن سعد خطيب ،
ڈاکٹر منصور بن حمد عيدی ۔
 2. الموسوعة الحدیثیہ
یہ حدیث کا ایک عظیم موسوعہ ہے جس میں لاکھوں روایات شامل ہیں اور ہر حدیث پر متقدمین، متأخرین اور معاصر محدّثین کے احکام درج ہیں، جو اُن کی اپنی کتابوں سے اخذ کیے گئے ہیں۔ اس موسوعہ میں ایک تیز رفتار سرچ انجن کے ذریعے ہر حدیث کا حکم تلاش کیا جا سکتا ہے اور صارف یہ بھی منتخب کر سکتا ہے کہ تلاش صرف صحیح، صرف ضعیف یا تمام احادیث میں ہو۔
 3. الموسوعة العقدیہ
یہ ایک ضخیم عقائدی موسوعہ ہے جو اہلِ سنت والجماعت کے منہج پر ترتیب دیا گیا ہے۔ تمام اہم اعتقادی مباحث اس میں منظم انداز سے موجود ہیں، جو 80 سے زیادہ مراجع سے جمع، مرتب اور محقق کیے گئے ہیں۔ اسے درختی (Tree) تقسیم کے ذریعے بھی دیکھا جا سکتا ہے اور اس میں تیز رفتار سرچ انجن بھی موجود ہے۔
 4. موسوعة الملل والأدیان
یہ موسوعہ مذاہب اور ادیان کے تعارف، اُن کے عقائد، ان کے جغرافیائی پھیلاؤ اور دیگر تفصیلات پر مشتمل ہے۔ یہ درجنوں مستند مراجع سے جمع اور مرتب کیا گیا ہے۔ اسے موضوعاتی شجری ترتیب سے دیکھا جا سکتا ہے اور اس میں تیز رفتار سرچ کی سہولت بھی موجود ہے۔
 5. موسوعة الفرق المنتسبہ للاسلام
یہ موسوعہ اسلام کی طرف منسوب فرقوں کا تفصیلی تعارف پیش کرتا ہے۔ ان کے عقائد، بانیان، بنیادی نظریات اور جغرافیائی محلِ وقوع سمیت دیگر اہم معلومات شامل ہیں۔ یہ بھی درجنوں مراجع سے جمع اور مرتب کیا گیا ہے اور اسے شجری تقسیم اور تیز رفتار سرچ دونوں کے ذریعے استعمال کیا جا سکتا ہے۔
 6. موسوعة المذہب الفكريہ المعاصرہ
یہ موسوعہ معاصر فکری مذاہب کا تفصیلی تعارف فراہم کرتا ہے۔ ان کے نظریات، عقائد، بانیان، تاریخی پس منظر اور موجودہ مقام وغیرہ کی معلومات درجنوں مراجع سے تحقیق و ترتیب کے بعد پیش کی گئی ہیں۔ اسے بھی موضوعاتی شجرے اور تیز سرچ انجن کے ذریعے دیکھا جا سکتا ہے۔
 7. الموسوعة الفقهيہ
یہ فقہی مسائل و موضوعات کا ہمہ گیر موسوعہ ہے، جس میں مسائل کی آسان اور سہل شرح بھی شامل ہے۔ تمام فقہی مباحث کو منظم انداز میں پیش کیا گیا ہے اور ایک تیز رفتار سرچ انجن کے ذریعے مطلوبہ مسئلہ آسانی سے تلاش کیا جا سکتا ہے۔إصداراتنا الدرر السنية. وصل لهذا المسار في 23 فبراير 2017 

 حوالہ جات 

 موقع الدرر السنية

 بیرونی روابط 
 موقع الدرر السنية

زمرہ:آن لائن دائرۃ المعارف
زمرہ:تعلیمی ویب سائٹیں
زمرہ:اسلامی ویب سائٹس
زمرہ:2010ء میں قائم شدہ انٹرنیٹ املاک
زمرہ:سائنس کی ویب سائٹس